Vi hadde leiebil og ville ha en fin koselig leilighet litt i utkanten av masseturismen. Det fikk vi absolutt her. Kjempefin, koselig lite leilighetskompleks. Og Manolis og (moren?) var alltid så hyggelige og imøtekommende. Så om det var noe vi trengte hjelp til, lurte på, tips og så videre så var det bare å spørre. Vi fikk og smake på deilig hjemmelaget appelsinjuice (jeg elsker det) og bakst i fra bakeriet.
Leiligheten er i to etasjer. Soverommet, som var veldig fint og hadde gode senger, er i 2. etasje. Litt lite bad, men helt nytt og fint.
Perfekt om en er bare 2 stykk, men det er også mulig å overnatte på sovesofaene i oppholdsrommet. Litt varmere å sove der.
Vi brukte det lille kjøkkenet litt, men det er flere kafeer i gaten rett nedenfor, så vi gikk der og spiste for der meste. Eller oppe på den fine takterrassen.
Supermarkedet lå bokstavelig talt rett rundt hjørnet.
Manolis og de andre var alt i alt veldig hyggelige og hjelpsomme. Koselig og fin leilighet. Og vi slappet av og koste oss under hele oppholdet.